movies eye 44,796
favorite 11 comment 6 favoritefavoritefavoritefavorite ( 6 reviews ) Universal Newsreels
favorite 13 comment 4 favoritefavoritefavoritefavoritefavorite ( 4 reviews ) Computer Chronicles (Aangestuur vanaf Scolopacidae)
Ontsluit van "https://af.wikipedia.org/w/index.php?title=Strandlopers_en_snippe&oldid=2031322"
Die bladsy is laas op 22 Augustus 2019 om 13:54 bygewerk. NTime - Performance unit testing tool - CodeProject 12,701,314 members (36,068 online)
Last Visit: 31-Dec-99 19:00 Last Update: 23-Jan-17 15:40Refresh« Prev123 Next » ‘n Tyd vir alles ‘onder die hemel’ (Deel 7) | 4windkoinonia
← ‘n Tyd vir alles ‘onder die hemel’ (Deel 6)
Ons hemelse Vader is ewig, en is nie onderworpe aan tyd nie. Hy is inderdaad die Heerser oor tyd en Hy bestuur dit volgens die raad van Sy wil. Hy reël ook die tye op so ‘n wyse dat Hy alles bymekaar sal bring in een glorieryke gebeurtenis – om alle dinge in Christus te verenig!!!
Tyd het ‘n begin en ‘n einde waarbinne God sy goddelike doel met alles “onder die son” bereik. Daar is dus ‘n kronologie en hierdie kronologie speel ‘n groot rol in God se orde – ons leer God ken as ‘n God van orde. Die Vader het Jesus aangestel as “die Begin” en “die Einde” van hierdie skepping, wat beteken dat Jesus die Skepper-God van hierdie skepping is en deur Hom sal alles tot ‘n pragtige voleinding gebring word – die saligheid van almal “op die regte tyd”!
Jesus word ook nie deur tyd beperk nie – alles verloop 100% op tyd. Sy plan kan ook nie deur Sy skepsels in die wiele gery nie. Sy wil is soewerein alle ander se wil is altyd onderhewig aan Sy wil!!! Hy bewerkstellig alles perfek en op Sy tyd:
Jesus werk inderdaad met ‘n perfekte plan wat voor die grondlegging van die wêreld haarfyn uitgewerk was deur Sy Vader – die plan wat nou bekend gemaak word aan ‘n klein groepie eerste, en daarna sal die res dit ook weet:
Hierdie perfekte plan van God is ‘n verborgenheid wat nie nou aan almal bekend is nie – net aan Sy uitverkorenes (die “ons” in hierdie verse):
God sal egter almal in Adam (“al die bewoners van die aarde”) en almal in die hemel (Sy geestelike wesens) na die water van die waarheid bring om uiteindelik ook deel daarvan te hê
Die Water van die Lewe is die Lewe van God, soos dit voorkom in Sy Woord:
Open 22:1 En hy het my getoon ‘n suiwer rivier van die water van die lewe, helder soos kristal, wat uitstroom uit die troon van God en van die Lam.
Soos water in die natuur loop van ‘n hoogte na ‘n laagte, so gee God Sy lewende waters aan ons almal:
Jes 55:9-11 Want soos die hemel hoër is as die aarde, so is my weë hoër as julle weë en my gedagtes as julle gedagtes. 10 Want soos die reën en die sneeu van die hemel neerdaal en daarheen nie terugkeer nie, maar die aarde deurvogtig en maak dat dit voortbring en uitspruit en saad gee aan die saaier en brood aan die eter; 11 so sal my woord wees wat uit my mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur.
Wat Vader begin het, sal Hy voltooi in Christus. Sy lewende waters sal almal geestelike lewe gee, op die tyd soos Hy Homself voorgeneem het.
1Kor 15:22-23 Want soos hulle almal in Adam sterwe, so sal hulle ook almal in Christus lewend gemaak word; maar elkeen in sy eie orde….
Efes 1:10 [God het in Homself voorgeneem] om die volheid van die tye te reël, met die doel om alle dinge wat in die hemele sowel as wat op die aarde is, onder een hoof in Christus te verenig—
Tyd het dus ‘n funksie binne hierdie perfekte plan van God – alles volgens ‘n orde. Tyd verloop dus van een punt tot ‘n ander, en alles tussen die twee punte is totaal onder Christus se beheer geplaas. Jesus weet wat binne die twee punte, die begin en die einde, aangaan. Hy ken selfs die einde van die begin af!
Die Griekse Skrifte noem hierdie vloei van tyd “chronos aionios”, waar elke ding binne sy bepaalde volgorde (“chronos”) inpas.
Gal 4:4-5 Maar toe die volheid van die tyd gekom het, het God sy Seun uitgestuur, gebore uit ‘n vrou, gebore onder die wet, 5 om die wat onder die wet was, los te koop, sodat ons die aanneming tot kinders kan ontvang.
Tog is daar ook siklusse (dinge word oënskynlik herhaal / repeteer) binne hierdie tydlyn (“chronos”) ingebou, soos ‘n wiel wat deur talle omwentelings draai en tog vorentoe beweeg van een punt na ‘n ander punt. Siklusse op hul eie het dus geen doel as dit nie vorentoe beweeg nie – die groeiproses is ‘n belangrike deel van tyd. Ons moet siklusse dus binne hul konteks van groei verstaan. As ons ‘n siklus isoleer van sy tydslyn, dan lyk alles tevergeefs, soos alle natuurlike dinge geen betekenis het as ons nie kan sien dat God in beheer van alles is nie. So het koning Salomo homself binne aardse dinge vasgeweef en kon nie op die einde van die dag die doel van siklusse verstaan nie:
Pred 1:2 Alles tevergeefs, sê die Prediker, alles tevergeefs, dit is alles tevergeefs!
Maar as ons deur God se oë kyk na dinge, dan sien ons dat alle siklusse eintlik sinvol binne Sy plan pas. Soos tyd voortbeweeg van een beginpunt na die eindpunt, moet ons dus deeglik kennis neem van die repeterende siklusse binne hierdie twee punte en hul goddelike doel, soos Noag ook moes verneem na die globale vloed:
Siklusse het diepgaande funksies binne hierdie skepping, en ons moet hieruit belangrike lesse leer. Soos alle sigbare dinge van hierdie skepping, help siklusse ons ook om dieper geestelike (onsigbare) dinge en werksaamheide van God in onsself raak te sien:
Hier is ‘n paar funksies van siklusse en hoe dit dieper geestelike waardes in ons vestig wat beide negatiewe en positiewe (die kwaad en die goeie) tot gevolg het:
Kom ons noem ‘n paar goeie dinge wat siklusse bewerkstellig in ons:
Siklusse (repeterende patrone) beklemtoon dinge vir ons om die waarheid te kan ken.
Siklusse lê dinge in ons vas – dit help ons VERAL om die WOORDE van God te ONTHOU:
Sikluse bring goeie veroudering (volwassenheid), soos wyn wat beter word met veroudering:
Siklusse laat ons jaag na wind – een geslag se foute word weer herhaal deur die volgende geslag.
Siklusse laat ons dink dat dinge altyd sal voortgaan soos ons aan gewoond is – môre sal soos vandag verloop.
God het alle siklusse begin, en Hy gaan ook alle siklusse tot ‘n einde bring. Die einde van siklusse is dus ook belangrik om van kennis te neem. Wanneer ‘n bekende siklus gebreek of beëindig word, bring dit groot onsekerheid en onstabiliteit in die aardse natuurlike mens. Maar die mens wie die geloof van Christus geskenk word, staan vaster as hierdie aardsae siklusse en gewoontes gebreek of beëindig word. Kyk hoe beskryf Johannes hierdie belangrike proses van skudding waaraan ons almal onderworpe sal wees om ons vastigheid in Christus te bewerkstellig:
As God Sy doel met alles bereik het ‘onder die son’, sal tyd en sy siklusse ook nie meer nodig wees nie:
Vader sal wel Sy oordeel bring deur Jesus, tydens Jesus se wederkoms (Sy koms in gees) in elkeen se siklus, en daar is niks wat enigeen daarvan sal weerhou nie. Die Vader het Jesus ook dan ‘n “Naam” gegee bo elke naam vir hierdie doel:
Jesus se “Naam” is “Verlosser van die wêreld”!!!
Mat 1:20-23 Maar terwyl hy dit in die gedagte gehad het, verskyn daar ‘n engel van die Here in ‘n droom aan hom en sê: Josef, seun van Dawid, wees nie bevrees om Maria, jou vrou, by jou te neem nie, want wat in haar verwek is, is uit die Heilige Gees; 21 en sy sal ‘n seun baar, en jy moet Hom Jesus noem, want dit is Hy wat sy volk van hulle sondes sal verlos. 22 En dit het alles gebeur, sodat die woord vervul sou word wat die Here deur die profeet gespreek het: 23 Kyk, die maagd sal swanger word en ‘n seun baar, en hulle sal Hom Emmánuel noem, dit is, as dit vertaal word: God met ons.
1Jn 4:13-14 Hieraan weet ons dat ons in Hom bly en Hy in ons, dat Hy ons van sy Gees gegee het. 14 En ons het aanskou en ons getuig dat die Vader die Seun as Verlosser van die wêreld gestuur het.
Oordeel is dus ‘n siklus (‘n repeterende proses) wat in elkeen se lewe sal plaasvind. Dit is inderdaad die beste ding wat met die aardse vleesmens kan gebeur, want dan leer en ontvang ons iets baie belangrik wat ons op geen ander manier kan leer of ontvang nie. Hoor wat sê Jesaja oor God se oordeel:
Ons leer en ontvang God se geregtigheid deur Sy oordeel. Daarom begin God nou om eerste Sy huis in orde te bring deur elkeen wie binne Sy huis is deur hierdie proses van oordeel te neem:
Hierdie pynlike lot is inderdaad dieselfde siklus wat in almal voltooi sal word – dit bring “die einde” van alle vlees (op elkeen se bestemde tyd). Vlees misluk in die hand van die Pottebakker (Hy het volkome beheer oor die hele proses – ook die mislukkings), want Hy gaan hulle almal herskep en in gees voortgebring:
Joh 3:1-8 En daar was ‘n man uit die Fariseërs met die naam van Nikodémus, ‘n owerste van die Jode. 2 Hy het in die nag na Jesus gekom en vir Hom gesê: Rabbi, ons weet dat U ‘n leraar is wat van God gekom het, want niemand kan hierdie tekens doen wat U doen as God nie met hom is nie. 3 Jesus antwoord en sê vir hom: Voorwaar, voorwaar Ek sê vir jou, as iemand nie weer gebore word nie, kan hy die koninkryk van God nie sien nie. 4 Nikodémus sê vir Hom: Hoe kan ‘n mens as hy oud is, gebore word? Hy kan tog nie ‘n tweede keer in die skoot van sy moeder ingaan en gebore word nie? 5 Jesus antwoord: Voorwaar, voorwaar Ek sê vir jou, as iemand nie gebore word uit water en Gees nie, kan hy in die koninkryk van God nie ingaan nie. 6 Wat uit die vlees gebore is, is vlees; en wat uit die Gees gebore is, is gees. 7 Moenie jou verwonder dat Ek vir jou gesê het, julle moet weer gebore word nie. 8 Die wind waai waar hy wil, en jy hoor sy geluid, maar jy weet nie vanwaar hy kom en waarheen hy gaan nie. So is elkeen wat uit die Gees gebore is.